# Protokoll fra Årsmøte i Vest-Agder Legeforening (VAL)

## Dato: Torsdag, 16.08.2012, kl. 19.30

## Sted: Strandpromenaden 31, Kristiansand

Antall til stede: 30 medlemmer i VAL. President i DNLF, Hege Gjessing, var også tilstede.

1. Innkalling til årsmøte og dagsorden ble godkjent.
2. Døde VAL-medlemmer i -2011 (3) ble minnet.
3. Valg av møteleder, referent og 2 deltakere av årsmøtet for signering av protokoll.
	* Møteleder: Leder i VAL: Anne Noraas Bendvold
	* Referent: Øystein Vidar Hansen
	* Deltakere for signering av protokoll: (2 leger ved Senter for Kreftbehandling)
4. Årsmelding for Vest-Agder Legeforening -2011/2012 ble gjennomgått av styrets leder Anne Noraas Bendvold. Godkjent uten merknader.
	* Styrets leder informerte om at hun gjerne tar i mot E-post dersom det er innspill til styrets arbeid.
5. Forslag fra styret om at styret gis mulighet for en arbeidsweekend en gang pr år som kan avholdes i utlandet med en kostnadsramme på nkr.: 150 000 (indeksregulert).
	* Forslaget ble vedtatt uten motforestillinger fra årsmøte-deltakerene.
6. Forslag til vedtaksendring i VAL’s fond til etterutdanning: Forslag til endring av §6: Vest Agder Legeforening’s styre behandler innkomne søknader fortløpende. Fondsmidlene bekjentgjøres på VAL’s hjemmeside.
	* Forslaget ble vedtatt med en kommentar om at styret må være oppmerksom på at det ikke bare er ”først til mølla-prinsippet” som gjelder ved et års tildelinger fra fondet. Dette har ikke vært noe problem til nå, da søknadene til fondet har vært få, men søknadsbehandlings-prosedyren må revurderes dersom dette blir et problem.
7. Kasserer Øystein Vidar Hansen gikk igjennom regnskapet. Regnskapet ble godkjent uten merknader.
8. Budsjettforslag -2013. Årsmøtet godkjente budsjettet med 1 kommentar:
	* Styret bør vurdere om utgifter til regnskapsfirma/regnskapsføring kan reduseres.
9. Årsrapport for kurskomitéen for Aust- og Vest-Agder Legeforening 2011-2012 ble gjennomgått av kurskomitéens leder Eirik Abildsnes.
	* Årsmøtet er meget godt fornøyd med det arbeidet som kurskomitéen gjør, og kursene oppfattes som gode og relevante.

Møtet ble hevet og styrets leder takket for oppmøtet.

Etter årsmøtet samlet deltakerne seg sammen med ledsagere til Havets festbord m/drikke.

# Referat fra Medlemsmøte i Vest-Agder Legeforening

## Dato: Torsdag, 16.08.2012, kl. 18.00 – 19.30

## Sted: Strandpromenaden 31, Kristiansand.

Hege Gjessing, president i Den Norske Legeforening (DNLF), holdt et meget interessant innlegg om aktuelle temaer for Den Norske Legeforening. Følgende 6 punkter ble omtalt:

1. Legeforeningens organisasjon.
	* Ca. 30 000 medlemmer (97% av legene)
	* Ca. 150 personer har sitt daglige arbeid i Legeforeningen sentralt (Legenes Hus).
	* Skal arbeide både som en tradisjonell fagforening, som helsepolitisk aktør og med fag-utvikling.
	* Viktig med god kommunikasjon med medlemmene (nærhet)
	* Legeforeningen sentralt er helt avhengig av de tillitsvalgte på ulike nivåer rundt omkring i Norge.
2. Forslag til ny fastlegeforskrift
	* Tar klart avstand fra Helse- og Omsorgs Departementets nye forslag til fastlegeforskrift.
	* Viktig at fastlegene står samlet
	* Har god tro på en god løsning etter hvert
	* De foreslåtte sanksjoner kan vi ikke leve med
	* Legevakt må prioriteres
3. Sykehus-saker
	* Det er blitt færre senger, men flere pasienter.
	* Må ha flere leger og mer penger til sykehusene
	* Fjerne legefordelingssystemet
	* Oppgave fordeling skal alltid være faglig begrunnet
4. Turnustjenesten
	* Mye diskutert i Legeforeningen.
	* Det er nå vedtatt et søknadsbasert system
5. Faste legestillinger i sykehus ved spesialiseringen
	* Dårlig stillingsvern pr. i dag
	* Samarbeidsordninger mellom Gruppe 1 og Gruppe 2 sykehus. De fleste vil være ansatt på Gruppe 2-sykehus.
	* Legeforeningen vil presse på videre for å få flere faste legestillinger under spesialiseringen
	* Evt. Gå til søksmål
6. Folkehelse
	* Legeforeningen er også meget opptatt av dette.
	* Stort politisk tema
	* Livsstilssykdommer blir mer og mer vanlig.

Under medlemsmøtet var det også tid til debatt, og flere medlemmer ga uttrykk for sine synspunkter på flere forskjellige områder.

Styret i VAL forklarte hvorfor de mente det ville være best med ett sykehus på Sørlandet.

Problemer knyttet til oppgavefordeling mellom sykehusene i Kristiansand og Arendal var et av temaene under debatten. Oppgaveforedling mellom sykehus og private spesialister et annet tema.

Det var et tydelig engasjement blant medlemmene, og medlemsmøtet ga nyttige innspill for styrets videre arbeid.

Styret i VAL er meget takknemmelig for at Legeforeningens president kunne delta på vårt medlemsmøte.